**Министерството на земеделието, храните и горите** има удоволствието да Ви покани да вземете участие в Международното изложение за селскостопански и хранителни продукти “Зелена седмица Берлин 2020”, което ще се проведе в периода 17-26 януари 2020 година за 85-и път в своята история. Събитието предлага на изложителите добра възможност да покажат своите продукти.

През 2019 г. Международното изложение за селскостопански и хранителни продукти “Зелена седмица Берлин 2019” привлече над 1 700 изложители от 65 страни и над 400 000 посетители, като българските изложители се представиха традиционно успешно в Зала 18 на площ от 125 кв.м.

Наличието на български щанд през 2020 г. е естествено продължение на наложилата се вече традиция за участие на изложението.

**При одобрено участие, Министерството на земеделието, храните и горите поема разходите за**:

* Наем на оборудвана изложбена площ;
* Национална идентификация на българския щанд;
* Публикуване на информация за фирмата и логото ѝ в каталога на изложението
* Пропуски на изложителите;
* Транспорт на експонатите;
* Застраховка на експонатите по време на транспортирането им.

**Фирмите, участници в ЗЕЛЕНА СЕДМИЦА БЕРЛИН 2020 следва да поемат всички други разходи, както следва:**

* Командироване и пребиваване на представител/и от предприятието (пътни, дневни и квартирни);
* Заявени допълнителни услуги, извън изброените в Общите условия за участие;
* Застраховка на представителите на предприятието;
* Консумативи за презентиране на представената продукция (дъски за рязане, ножове, посуда, прибори и др.)